C 105/20
MT
Il-Ġurnal Uffiċjali tal-Unjoni Ewropea
4.3.2022
2.3.
Saħħa u sikurezza 2.3.1.
L-industrija Ewropea tal-ħġieġ toffri impjiegi ta’ kwalità għal firxa wiesgħa ta’ profili: minn impjiegi manwali bla ħiliet għal impjiegi ta’ livell għoli fl-inġinerija.
2.3.2.
Ix-xogħol bħala ħaddiem manwali fl-industrija tal-ħġieġ jista’ jkun fiżikament iebes u xi drabi għadu anke perikoluż.
Il-miżuri tas-saħħa u s-sikurezza jeħtieġu investiment u spiss ikollhom impatt pożittiv fuq il-produttività.
Il-miżuri għall-prevenzjoni tal-mard okkupazzjonali qed jittejbu kontinwament, kif inhu l-każ għall-prevenzjoni tas-silikożi, bħala parti mid-djalogu soċjali tan-Network Ewropew għas-Silika (NEPSI) dwar is-silika kristallina respirabbli.
Il-kultura ta’ sikurezza u prevenzjoni kkontribwiet għall-kwalità tal-impjiegi fis-settur.
2.4.
Età, edukazzjoni u taħriġ Għall-kuntrarju tal-Ewropa Ċentrali u tal-Lvant, il-forza tax-xogħol tal-pajjiżi tal-Ewropa tal-Punent hija fil-biċċa l-kbira aktar anzjana (50+) u b’ħafna esperjenza.
Huwa dejjem aktar diffiċli li jiġu attirati ħaddiema ġodda u aktar żgħażagħ.
Is-sostituzzjoni ta’ ħaddiema akbar fl-età u ta’ esperjenza tfisser it-taħriġ ta’ ħaddiema ġodda u li l-ħaddiema attwali jkunu jistgħu jlaħħqu mal-innovazzjoni u l-bidliet fl-industrija.
2.5.
Il-ħġieġ huwa settur innovattiv ħafna 2.5.1.
Ix-xejriet tas-saħħa u l-benesseri qed jiftħu opportunitajiet u swieq ġodda għal imballaġġ tal-ħġieġ b’ċirkwit magħluq sostenibbli, tajjeb għas-saħħa, riutilizzabbli u riċiklabbli b’mod infinit.
Is-settur tal-ħġieġ qed jaħdem fuq l-innovazzjoni fid-disinn u rotot aktar “ta’ tfixkil” għad-dekarbonizzazzjoni tal-proċess tal-produzzjoni, u b’hekk joħloq trasformazzjoni ewlenija fil-produzzjoni tal-ħġieġ.
2.5.2.
Il-ħġieġ użat fil-kostruzzjoni u s-settur awtomobilistiku qed isir aktar sofistikat billi jiġu integrati fojls, gassijiet, kisjiet, kameras, radars u materjali oħra biex jittejbu s-sikurezza, il-proprjetajiet tal-iżolament u t-trażmissibbiltà tad-data.
Iċ-ċelloli fotovoltajċi jistgħu jiġu integrati fil-ħġieġ tal-faċċati jew fis-soqfa solari panoramiċi tal-karozzi sabiex tinżamm l-effiċjenza u jiġi ġġenerat l-elettriku rinnovabbli.
2.5.3.
Il-prodotti tal-ħġieġ ta’ teknoloġija għolja jintużaw ukoll fis-settur ajruspazjali u tad-difiża.
Il-prodotti u l-kompożiti tal-ħġieġ jintużaw ukoll f’vetturi spazjali u satelliti bħala kisjiet, elettronika, sensuri, displays, eċċ.
Dan jagħmel l-industrija tal-ħġieġ mhux biss settur ta’ teknoloġija avvanzata u innovattiv, iżda wkoll wieħed strateġiku ħafna.
2.6.
L-impatt tal-COVID-19 Is-saħħa tas-swieq naqset f’setturi ewlenin minn mindu bdiet il-pandemija, u dan irriżulta fi tnaqqis fil-produzzjoni b’irkupru bil-mod f’xi setturi importanti tal-ħġieġ (ħġieġ ċatt, ħġieġ domestiku, fibri).
Fl-2020, is-settur naqas b’bejn 1 % u 14 % skont is-sottosettur.
Fis-settur tal-ħġieġ ċatt, li prinċipalment jaqdi l-industrija tal-kostruzzjoni u dik tal-karozzi, is-suq tal-UE naqas b’aktar minn 10 % fl-2020.
Filwaqt li l-użu fil-kostruzzjoni kien aktar stabbli milli mistenni, is-suq tal-ħġieġ awtomobilistiku għadu batut ħafna sal-lum.
3.
Il-kontribut tal-ħġieġ għan-newtralità klimatika, l-ekonomija ċirkolari, il-benesseri u l-Aġenda Diġitali tal-UE 3.1.
Newtralità klimatika 3.1.1.
M e w ġ a t a ’ R i n n o v a z z j o n i 3.1.1.1.
Il-prodotti tal-ħġieġ huma fil-qalba tal-Mewġa ta’ Rinnovazzjoni tal-UE li għandha l-għan li tnaqqas drastikament il-konsum tal-enerġija u l-emissjonijiet tas-CO2 mill-bini.
Il-ħġieġ bl-ogħla standards ta’ rendiment fl-użu tal-enerġija jeħtieġ li jintuża fit-twieqi biex jiżola l-bini.
Dan ifisser tnaqqis massiv fis-CO2 billi l-ħġieġ b’rendiment għoli jista’ jnaqqas l-emissjonijiet tas-CO2 mill-bini b’37,4 % sal-2050 (2).
Is-suf tal-ħġieġ, ħġieġ tal-fowm u derivattivi oħra tal-fibra tal-ħġieġ iżolanti huma wkoll kruċjali biex jinkiseb iżolament ottimali fil-bini.
(2)
Is-sors huwa rapport tat-TNO mill-2019: Glazing potential: energy savings and CO2 emission reduction – Glass for Europe